Χριστούπολη Σπάτων

Δημιουργία του οικισμού

Ο οικισμός άρχισε να δημιουργείται το 1950 σε μια περιοχή που παλιότερα ήταν χωράφια και αμπελώνες των Σπαταναίων στην θέση Πέτρα Γυαλού, μέχρι το 1960 έχει γίνει επίσημα η δημιουργία του οικισμού με την ίδρυση του Εξωραιστικού Συλλόγου Χριστούπολης Σπάτων. Το 1958 ανεγέρθη το εκκλησάκι της Αγίας Δύναμης το θρησκευτικό κέντρο της Χριστούπολης ένα γραφικό πέτρινο εκκλησάκι με κεραμιδένια στέγη, εορτάζει στις 8 Σεπτεμβρίου εκεί τελούνται τακτικά σήμερα γάμοι και δεξιώσεις. Ο οικισμός της Χριστούπολης εντάχθηκε στο σχέδιο πόλης το 1992 είναι κτισμένος σε μια περιορισμένη έκταση λίγων οικοδομικών τετραγώνων διαθέτει παιδική χαρά και αθλητικό κέντρο.  
Η εξέλιξη του πληθυσμού γίνεται με αργό και σταθερό βαθμό περισσότερο έντονο τα τελευταία χρόνια, η απογραφή του 2001 κατέγραψε 230 κατοίκους και η απογραφή του 2011 518 κατοίκους. Με την ένταξη του στο Σχέδιο Πόλης το 1992 αποτελεί συνοικία του δήμου Σπατών - Λούτσας, από το 2011 αποτελεί όπως είναι φυσικό τμήμα του ευρύτερου Καλλικρατικού Δήμου Σπάτων - Αρτέμιδας.
Η κωμόπολη έχει σήμερα πολλά προβλήματα σε θέματα ύδρευσης, αποχέτευσης, φωτισμού ενώ η Οδός του Αγίου Δημητρίου παρά την τεράστια σημασία της και τον βαρύ κυκλοφοριακό της φορτίο είναι αρκετά στενή για να εξυπηρετήσει την κυκλοφορία.

Αττικό Ζωολογικό Πάρκο

Το Αττικό Ζωολογικό Πάρκο Σπάτων είναι το μεγαλύτερο ζωολογικό πάρκο των Βαλκανίων κάτι που έδωσε τεράστια σημαντικότητα σε ολόκληρη την πόλη των Σπάτων μετά την κατασκευή του Εθνικού Αεροδρομίου Ελευθέριος Βενιζέλος ενώ λίγο αργότερα οικοδομήθηκε στα βόρεια το Εμπορικό Κέντρο Smart Park. Βρίσκεται απέναντι από την Χριστούπολη από την δυτική πλευρά της Οδού Αγίου Δημητρίου, γι'αυτό μπορεί να θεωρηθεί σαν αξιοθέατο της Χριστούπολης. Το πάρκο είναι ιδιωτικό, ανήκει σε έναν εξαίρετο επιστήμονα τον Zαν-Ζάκ Λεσουέρ Μαροκινό Γαλλικής καταγωγής με τεράστια αγάπη για τα ζώα. Ο Zαν-Ζάκ Λεσουέρ γεννημένος το 1944 στο Μαρόκο αφού ταξίδεψε σε όλο των κόσμο γνωρίζοντας όλα τα είδη ζώων εγκαταστάθηκε το 1969 σε ηλικία 25 ετών στην Ελλάδα σαν μεγαλοεπιχειρηματίας. 
Αργότερα του δημιουργήθηκε η ιδέα να δημιουργήσει στην περιοχή της Αττικής ένα τεράστιο ζωολογικό πάρκο που θα περιλαμβάνει σχεδόν όλα τα είδη ζώων του πλανήτη, αγοράζοντας μια τεράστια έκταση 200 στρεμμάτων δυτικά της Χριστούπολης ξεκίνησε από το 2000 την δημιουργία του πάρκου. Η πρώτη του ονομασία ήταν το 2000 Ορνιθολογικό Πάρκο με 1100 πουλιά από 350 διαφορετικά είδη, προστέθηκαν ερπετά (2001), ζώα από την Αφρικανική ήπειρο, μαϊμούδες και πίθηκοι (2003), καμήλες (2008) και ρινόκεροι (2010). Στα μελλοντικά σχέδια του σημαντικού αυτού επιστήμονα είναι η δημιουργία της "Ωκεανόπολης" με θαλάσσια είδη και της "Δεινοσαυρόπολης" έχουν ήδη προστεθεί στο πάρκο 4 είδα από δελφίνια και 2 θαλάσσια λιοντάρια. Απασχολεί 100 περίπου υπαλλήλους μερικοί από τους οποίους ασχολούνται αποκλειστικά με την πληροφόρηση και την ξενάγηση των επισκεπτών.

Εμπορικό κέντρο Smartpark

Η μεγάλη επισκεψιμότητα και η σημαντική φήμη που απέκτησε αμέσως το Αττικό Ζωολογικό Πάρκο έδωσε την ιδέα στην μεγάλη εμπορική και τουριστική εταιρία REDS A.E. μέλος του Ομίλου ΕΛΛΑΚΤΩΡ με έδρα την Ελλάδα και την Ρουμανία, μια εταιρεία εισηγμένη στο Χρηματιστήριο Αθηνών που ασχολείται αποκλειστικά με την κατασκευή εμπορικών κέντρων την δημιουργία του Smart Park ενός τεράστιου εμπορικού κέντρου βόρεια του Αττικού Ζωολογικού Πάρκου. Η κατασκευή του Smart Park έγινε σε μια έκταση 91 στρεμμάτων από τα οποία τα 30 στρέμματα έχουν διαμορφωθεί σε χώρους πρασίνου, λειτούργησε για πρώτη φορά τον Οκτώβριο του 2011 περιλαμβάνοντας όλα τα ισχυρότερα ονόματα του Ελληνικού εμπορίου. Η αισθητική του Smart Park όπως κατασκευάστηκε απο την Εταιρεία Reds είναι εξαιρετικά υψηλή σε αρχιτεκτονικό επίπεδο, διαθέτει πολλούς ελεύθερους χώρους, πράσινο, παιδικές χαρές, συντριβάνι, θερινό κινηματογράφο, καφετέριες και βοτανικό κήπο. Το εμπορικό κέντρο διαθέτει όλα τα γνωστά που υπάρχουν στην Ελλάδα πολυκαταστήματα όπως Jumbo, Σκλαβενίτης, Hondos Center, Intersport και Smart Play Land, 100 καταστήματα ένδυσης και ειδών σπιτιού, 10 εστιατόρια και 2.000 θέσεις στάθμευσης απασχολώντας περίπου 1000 εργαζόμενους.